Natten til torsdag blev en 28-årig kvinde forsøgt voldtaget i Skagen. Det oplyser vagtchef ved Nordjyllands Politi Per Jørgensen. Voldtægtsforsøget fandt sted på Østre Strandvej, hvor fire personer generede den unge pige. De fire mænd forsøgte at lægge ned 28-årige kvinde ned. Herefter forsøgte de at trække bukserne af den unge kvinde i forsøget på at voldtage hende. Det lykkedes for kvinden at kradse den ene gerningsmand på kinden. Det fik de fire gerningsmænd til at stoppe deres voldtægtsforsøg, og den 28-årige kvinde fik held med at komme væk. Kort efter alarmerede hun politiet, som i øjeblikket arbejder på at finde gerningsmændene til voldtægtsforsøget. Indtil nu har Nordjylland Politi endnu ikke fundet frem til nogen gerningsmænd.
Fire mænd forsøgte natten til torsdag at trække bukserne af og voldtage en ung kvinde i Skagen.